**OBRAZLOŽENJE uz I. Izmjene i dopune proračuna Općine Pokupsko za 2022. godinu**

Pravna osnova za donošenje I. izmjena i dopuna Proračuna Općine Pokupsko za 2022. godinu: članak 45. i članak 164. Zakon o proračunu („Narodne novine“ broj 144/21) .

U proračunu Općine Pokupsko za 2022.godinu planirani su programi, aktivnosti i projekti koje će Općina Pokupsko provoditi, a za koje programe su planirana sredstva u određenim iznosima. Visina predviđenih sredstava temeljila se na inicijalnim ponudama, te projektantskim i drugim procjenama, kao i na iskustvenoj metodi, odnosno na temelju izvršenih rashoda iz prethodnog razdoblja, za iste ili slične aktivnosti i projekte. Od donošenja proračuna pa do svibnja 2022.g, došlo je do pomaka u planovima provedbe pojedinih projekata, a također, u godišnjim financijskim izvještajima za 2021.godinu utvrđen je manjak poslovanja kojeg je potrebno rasporediti.

1. **OPĆI DIO PRORAČUNA**

Prijedlogom I.Izmjena i dopuna Proračuna Općine Pokupsko za 2022.godinu ukupni prihodi i primici smanjuju se za 864.800,00 kn, a ukupni rashodi i izdaci se također smanjuju za 864.800,00 kn.

*Tablica 1.: I. Izmjene i dopune Proračuna Općine Pokupsko za 2022.g. prema osnovnoj klasifikaciji:*

|  |  |  |  |  |  |
| --- | --- | --- | --- | --- | --- |
|  | OPIS | PLANIRANO | IZNOS | PROMJENA POSTOTAK | NOVI IZNOS |
|  |  |  |  |  |  |
| A. | RAČUN PRIHODA I RASHODA |  |  |  |  |
|  | Prihodi poslovanja | 54.395.820,36 | -864.800,00 | -1.6% | 53.531.020,36 |
|  | Prihodi od prodaje nefinancijske imovine | 9.449,16 | 0,00 | 0.0% | 9.449,16 |
|  | Rashodi poslovanja | 27.350.009,00 | 10.200,00 | 0.0% | 27.360.209,00 |
|  | Rashodi za nabavu nefinancijske imovine | 25.855.260,52 | -475.000,00 | -1.8% | 25.380.260,52 |
|  | RAZLIKA | 1.200.000,00 | -400.000,00 | -33.3% | 800.000,00 |
|  |  |  |  |  |  |
| B. | RAČUN ZADUŽIVANJA/FINANCIRANJA |  |  |  |  |
|  | Primici od financijske imovine i zaduživanja | 260.000,00 | 0,00 | 0.0% | 260.000,00 |
|  | Izdaci za financijsku imovinu i otplate zajmova | 260.000,00 | 0,00 | 0.0% | 260.000,00 |
|  | NETO ZADUŽIVANJE/FINANCIRANJE | 0,00 | 0,00 | 0,0% | 0,00 |
|  |  |  |  |  |  |
| C. | RASPOLOŽIVA SREDSTVA IZ PRETHODNIH GODINA |  |  |  |  |
|  | VIŠAK/MANJAK IZ PRETHODNIH GODINA | -1.200.000,00 | 400.000,00 | -33.3% | -800.000,00 |
|  |  |  |  |  |  |
|  |  |  |  |  |  |
|  | VIŠAK/MANJAK + NETO ZADUŽIVANJA/FINANCIRANJA + RASPOLOŽIVA SREDSTVA IZ PRETHODNIH GODINA | 0,00 | 0,00 | 0,0% | 0,00 |

PRIHODI I PRIMICI PRORAČUNA

*Tablica 2. Prikaz promjena osnovnih podskupina prihoda i primitaka*

|  |  |  |  |  |  |
| --- | --- | --- | --- | --- | --- |
| BROJ KONTA | VRSTA PRIHODA / RASHODA | PLANIRANO | IZNOS | PROMJENA POSTOTAK | NOVI IZNOS |
| **A. RAČUN PRIHODA I RASHODA** |
| 611 | Porez i prirez na dohodak | 10.048.505,97 | -778.800,00 | -7.8% | 9.269.705,97 |
| 613 | Porezi na imovinu | 712.303,50 | 0,00 | 0.0% | 712.303,50 |
| 614 | Porezi na robu i usluge | 315.000,00 | 0,00 | 0.0% | 315.000,00 |
| 632 | Pomoći od međunarodnih organizacija te institucija i tijela EU | 13.508.988,04 | -102.000,00 | -0.8% | 13.406.988,04 |
| 633 | Pomoći proračunu iz drugih proračuna | 28.498.722,85 | -6.000,00 | 0.0% | 28.492.722,85 |
| 634 | Pomoći od izvanproračunskih korisnika | 272.100,00 | 0,00 | 0.0% | 272.100,00 |
| 638 | Pomoći temeljem prijenosa EU sredstava | 328.500,00 | 0,00 | 0.0% | 328.500,00 |
| 641 | Prihodi od financijske imovine | 7,00 | 0,00 | 0.0% | 7,00 |
| 642 | Prihodi od nefinancijske imovine | 232.693,00 | 22.000,00 | 9.5% | 254.693,00 |
| 651 | Upravne i administrativne pristojbe | 5.000,00 | 0,00 | 0.0% | 5.000,00 |
| 652 | Prihodi po posebnim propisima | 43.000,00 | 0,00 | 0.0% | 43.000,00 |
| 653 | Komunalni doprinosi i naknade | 415.000,00 | 0,00 | 0.0% | 415.000,00 |
| 661 | Prihodi od prodaje proizvoda i robe te pruženih usluga | 15.000,00 | 0,00 | 0.0% | 15.000,00 |
| 663 | Donacije od pravnih i fizičkih osoba izvan općeg proračuna | 1.000,00 | 0,00 | 0.0% | 1.000,00 |
| 712 | Prihodi od prodaje nematerijalne imovine | 9.449,16 | 0,00 | 0.0% | 9.449,16 |
| **B. RAČUN ZADUŽIVANJA/FINANCIRANJA** |
| 847 | Primljeni zajmovi od drugih razina vlasti | 260.000,00 | 0,00 | 0.0% | 260.000,00 |
| 542 | Otplata glavnice primljenih kredita i zajmova od kreditnih i ostalih financijskih institucija u javn | 0,00 | 0,00 | 0,0% | 0,00 |
| 547 | Otplata glavnice primljenih zajmova od drugih razina vlasti | 260.000,00 | 0,00 | 0.0% | 260.000,00 |

Ukupni prihodi i primici smanjeni su za 864.800,00 kn, smanjenje se odnosi na prihode od poreza i prireza na dohodak, pomoći od međunarodnih organizacija te institucija i tijela EU i pomoći proračunu iz drugih proračuna.

RASHODI I IZDACI PRORAČUNA

*Tablica 3. Prikaz promjena podskupina rashoda i izdataka*

|  |  |  |  |  |  |
| --- | --- | --- | --- | --- | --- |
| BROJ KONTA | VRSTA PRIHODA / RASHODA | PLANIRANO | IZNOS | PROMJENA POSTOTAK | NOVI IZNOS |
| **A. RAČUN RASHODA** |
| 311 | Plaće (Bruto) | 1.063.800,00 | 0,00 | 0.0% | 1.063.800,00 |
| 312 | Ostali rashodi za zaposlene | 15.000,00 | 0,00 | 0.0% | 15.000,00 |
| 313 | Doprinosi na plaće | 489.200,00 | 0,00 | 0.0% | 489.200,00 |
| 321 | Naknade troškova zaposlenima | 136.000,00 | 0,00 | 0.0% | 136.000,00 |
| 322 | Rashodi za materijal i energiju | 871.000,00 | 30.000,00 | 3.4% | 901.000,00 |
| 323 | Rashodi za usluge | 20.255.500,00 | -22.000,00 | -0.1% | 20.233.500,00 |
| 329 | Ostali nespomenuti rashodi poslovanja | 300.300,00 | 0,00 | 0.0% | 300.300,00 |
| 342 | Kamate za primljene kredite i zajmove | 0,00 | 0,00 | 0,0% | 0,00 |
| 343 | Ostali financijski rashodi | 75.000,00 | 0,00 | 0.0% | 75.000,00 |
| 352 | Subvencije trgovačkim društvima, zadrugama, poljoprivrednicima i obrtnicima izvan javnog sektora | 700.000,00 | 0,00 | 0.0% | 700.000,00 |
| 372 | Ostale naknade građanima i kućanstvima iz proračuna | 483.800,00 | 0,00 | 0.0% | 483.800,00 |
| 381 | Tekuće donacije | 2.960.409,00 | 2.200,00 | 0.1% | 2.962.609,00 |
| 411 | Materijalna imovina - prirodna bogatstva | 21.000,00 | 0,00 | 0.0% | 21.000,00 |
| 412 | Nematerijalna imovina | 0,00 | 0,00 | 0,0% | 0,00 |
| 421 | Građevinski objekti | 24.847.073,02 | -452.000,00 | -1.8% | 24.395.073,02 |
| 422 | Postrojenja i oprema | 978.187,50 | -23.000,00 | -2.4% | 955.187,50 |
| 423 | Prijevozna sredstva | 0,00 | 0,00 | 0,0% | 0,00 |
| 424 | Knjige, umjetnička djela i ostale izložbene vrijednosti | 9.000,00 | 0,00 | 0.0% | 9.000,00 |
| 426 | Nematerijalna proizvedena imovina | 0,00 | 0,00 | 0,0% | 0,00 |
| **C. RASPOLOŽIVA SREDSTVA IZ PRETHODNIH GODINA** |  |  |  |  |  |
| 922 | Višak/manjak prihoda | -1.200.000,00 | 400.000,00 | -33.3% | -800.000,00 |

Ukupni rashodi i izdaci I. izmjenama i dopunama proračuna Općine Pokupsko za 2022.godinu smanjeni su za 864.800,00 kn.

Smanjenje se odnosi na rashode za usluge koje su smanjene za 22.000,00 kn, na stavci građevinski objekti smanjenje je od 452.000,00 kn, postrojenje i oprema smanjenje 23.000,00 kn. Detaljan pregled troškova dan je u posebnom dijelu proračuna prema programima na koje se odnose.

Vlastiti izvori, pokriće manjka prihoda iz prethodnih godina uključen je u I. izmjene i dopune proračuna Općine Pokupsko za 2022.godinu.

1. **POSEBNI DIO PRORAČUNA**

U posebnom dijelu proračuna, rashodi i izdaci proračuna iskazani su po organizacijskoj klasifikaciji te po programskoj klasifikaciji kroz programe, aktivnosti i projekte.

**RAZDJEL 001 JEDINSTVENI UPRAVNI ODJEL**

**GLAVA 0011 JEDINSTVENI UPRAVNI ODJEL**

**Program 1116 SANACIJA POSLJEDICA POTRESA (28. i 29.12.2020.)**

**Tekući projekt T160001 Pomoć građanima i kućanstvima nakon katastrofalnog potresa**

Povećanje tekućih donacija, za 50.000,00 kn za električarske usluge zbog pojačane potrebe za intervencijama na stambenim kontejnerima. Također, povećane su i vodoinstalaterske usluge za 10.000,00 kn.

**Tekući projekt T160004 Sanacija javnih zgrada oštećenih potresom**

Povećanje u iznosu od 859.000,00 kn za izradu projektne dokumentacije za obnovu domova kulture Šestak Brdo, Krpečanci, Strezojevo i DVD doma Lukinić Brdo.

**Tekući projekt T160005 Vodovod III.faza Gladovec Pokupski i Strezojevo**

Smanjenje u iznosu od 865.000,00 kn. Prema provedenom postupku javne nabave i odabiru izvoditelja radova od strane Vg vodoopskrbe, saznali smo vrijednosti radova, a provedenim izračunom dobiven je iznos koji osigurava Općina Pokupsko, te je shodno tome korigiran iznos planiran na toj stavci.

**Program 1211 Javni red i sigurnost**

**Aktivnost A001211 Protupožarna i civilna zaštita**

Smanjenje planiranih donacija za 32.800,00 kn i usklađenje sa zakonskim okvirima.

**Program 0131 Program društvenih djelatnosti**

**Aktivnost A001317 Političke stranke i udruge društvenih skupina**

Smanjenje tekućih donacija za udruge društvenih skupina za 25.000,00 kn, u skladu sa sklopljenim ugovorima nakon provedenog natječaja.

**Program 0141 Održavanje komunalne infrastrukture**

**Aktivnost A101418 Toplana**

Povećanje u iznosu od 50.000,00 kn za rashode za usluge tekućeg i investicijskog održavanja postrojenja i opreme, te 20.000,00 kn za materijal za tekuće i investicijsko održavanje.

**Program 0151 Javni objekti**

**Aktivnost A001517 Dom kulture Opatija**

U okviru ove aktivnosti došlo je do smanjenja troškova za 20.000,00 kn koji su bili planirani u sklopu provedbe projekta „Pokupsko u srcu“.

**Aktivnost A001530 Brodarnica s nadstrešnicama** povećanje rashoda za usluge za 3.000,00 kn i rashoda za materijal i energiju 10.000,00 kn.

**Kapitalni projekt K001514 Lovačka kuća Pokupsko**

U okviru ovog projekta došlo je do smanjenja za 400.000,00 kn planiranih iz pomoći za energetsku obnovu, a ostavljeno je 200.000,00 kn za rekonstrukciju i sanaciju krovišta za što je poslana prijava na natječaj Zagrebačkoj županiji.

**Kapitalni projekt K001521 Dom kulture Pokupski Gladovec**

Smanjenje planiranog iznosa za 310.000,00 kn jer se u trenutku donošenja proračuna nije znalo hoće li I. situacija biti ispostavljena u ovoj ili prethodnoj godini.

**Kapitalni projekt K001524 Dom kulture Šestak Brdo**

Smanjenje planiranog iznosa za 57.000,00 kn za planirane usluge parcelacije i upisa objekta.

**Kapitalni projekt K001528 Dom kulture Roženica I**

U ovkiru ovog projekta povećava se iznosu za 17.000,00 kn za izradu projekta za ishođenje građevinske dozvole.

**Program 1164 Vodoopskrbni objekti – cjevovodi**

**Kapitalni projket K110001 Vodoopskrbni objekti – cjevovodi**

Planirani iznosi u okviru ovog projekta raspoređuju se sukladno prijavama na natječaje.

**Program 1704 Javne zelene površine**

**Kapitalni projekt K440003 Javni sportski i rekreacijski prostori**

Smanjenje stavke postrojenje i oprema za 23.000,00 kn planiranih za nabavu mreže na igralište, jer se ona nabavlja preko Komunalnog gospodarstva u sklopu ugovora o održavanju javnih zelenih površina.

**Program 1707 Groblja (pogrebni centri)**

**Kapitalni projekt K770004 Groblje Hotnja**

Planiranje nove stavke u okviru projekta u iznosu od 333.000,00 kn za izgradnju ograde na groblju u Hotnji.